Paraplegija

**Paraplegija** ili **oduzetost** je oštećenje motornih ili senzornih funkcija donjih i/ili gornjih ekstremiteta. Riječ dolazi od ionskog grčkog παραπληγίη – *parapleginen* = napola pogođen.  Obično je uzrokovana povredom kičmene moždine ili kongenitalnim stanjem koji utiče na nervne (moždane) elemente kičmenog kanala. Područje kičmenog kanala koje je zahvaćeno paraplegijom je ili grudna, slabinska ili krstačna regija. Ako su četiri uda zahvaćena paralizom, ispravan je termin tetraplegija ili kvadriplegija dok je ispravno reći monoplegija ako je zahvaćen samo jedan ekstremitet. Spazamska paraplegija je oblik paraplegije definiran spazmom zahvaćenih mišića, a ne flakcidna paraliza.

## Pregled
Ovo je termin  za mišićnu slabost, nemoguću ili otežanu pokretljivost, izvođenje kretnji uz izostanak ili slabost kontrakcija u uzetim mišićima. Potpuna paraplegija označava se kao se paraliza ili plegija, a djelimična je  **pareza**. Oduzetost koja uključujejedan ekstremitet ili jedan živac naziva se **monoplegija** ili **monopareza**.  Obostrana paraplegija simetričnih dijelova tijela je **diplegija**, pri čemu se za obje noge upotrebljavaju termini paraplegija ili parapareza, a pogođenost sva četiri uda je **tetraplegija**, **kvadriplegija**  ili **tetrapareza**. Oduzetost polovine tijela naziva se ili  **hemiplegija** ili **hemipareza**.

Plegija je najčešće posljedica smetnji u prijenosu živčanih impulsa iz centralnog živčanog siistema u mišiće koji bi trebali izvesti namjeravanu radnju. Može biti posljedica poremećaja ili oštećenja u središnjim dijelovima mozga (središnja kljenut, centralna pareza ili paraliza), ili u dijelovima kičmene moždine, što ima za posljedicu odgovarajući raspored odsuzetosti i čulnih poremećaja na tijelu. Budući da je uvijek riječ o poremećaju funkcije piramidnog sistema, taj tip ima sljedeća obilježja: povišen mišićni tonus, pojačani vlastiti refleksi, pojava patološki promijenjenih refleksa, a bez atrofije zahvaćenih mišića. Periferna oduzetost posljedica je ozljede motornih živčanih vlakana, nakon izlaska iz motornih jezgara u prednjim rogovima kičmene moždine na putu prema mišiću ili je posljedica propadanja motornih elijaa u kičmenoj moždini zbog kompresije ili bolesti (amiotrofija). Takva oduzetost ima sljedeće oznake: atrofija uzetih mišića, snižen mišićni tonus, gubitak vlastitih mišićnih refleksa, ali bez pojave patoloških.

## Klasifikacija
Američko udruženje za povrede kičme klasifikuje ozbiljnost povrede kičmene moždine na sljedeći način:
* ASIA A je potpuni gubitak senzornih funkcija i motornih sposobnosti ispod ozljede. 
*ASIA B ima neku senzornu funkciju ispod ozljede, ali nema motornu funkciju. 
*U ASIA C postoji izvjesna motorna funkcija ispod nivoa povrede, ali polovina mišića ne može da se kreće protiv gravitacije. 
*U ASIA D, više od polovine mišića ispod nivoa povrede može da se kreće protiv gravitacije. 
*ASIA E je obnavljanje svih neuroloških funkcija.

## Tretman
POgođenost osoba sa paraplegijom može varirati u nivou invalidnosti, što zahtijeva da se tretmani razlikuju od slučaja do slučaja. Rehabilitacija ima za cilj pomoći pacijentu da povrati što više funkcionalnosti i samostalnosti. Fizioterapija može pomoći u poboljšanju snage, raspona pokreta, istezanja i sposobnosti prijenosa. Većina paraplegičara ovisit će o invalidskim kolicima kao načinu prijevoza.  Aktivnosti svakodnevnog života (ADL) u početku mogu biti prilično izazovne za one sa povredom kičmene moždine (SCI). Uz pomoć fizioterapeuta i radnih terapeuta, osobe sa SCI mogu naučiti nove vještine i prilagoditi prethodne, kako bi maksimizirali nezavisnost, često živeći samostalno u zajednici.

### Regeneracija kičmene moždine
Oblagajuće mirisn ćelije (OEC) su uspješno presađene u kičmenu moždinu Poljaka po imenu Darek Fidyka, koji je bio žrtva napada nožem koji ga je ostavio paraplegičarem 2010.

## Također pogledajte
* Prilagođeni automobil
* *Sindrom cauda equina*
* Hemiplegija
* Kvadriplegija
* Hughes-Stovinov sindrom
* Regeneracija kod ljudi
* Seksualnost nakon povrede kičmene moždine
* Istraživanje povreda kičmene moždine

## Reference
## Vanjski linkovi 
* Spinal Cord Injury at The Mayo Clinic
* Types of Paralysis at [Spinalcord.com
 

Kategorija:Cerebralna paraliza i drugi paralizni sindromi(https://bs.wikipedia.org/wiki/Kategorija:Cerebralna_paraliza_i_drugi_paralizni_sindromi)
Kategorija:Neurotrauma
Kategorija:Neuronauka